proxectonos/corpus_dominio_legal_administrativo_tmp huggingface dataset:
15/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28484. Información pública

ANUNCIO CLAVE: DH. W15.28484 José Torres Paderne, en representación de S. A. T. Tarreo, con NIF F-15811219, e con enderezo en Gastrar (Sta. Mariña), Boqueixón. Solicita AUTORIZACIÓN para o recheo de terras nunha parcela, na zona de policía do regato da Sanguiñeira, afluente do río Brandelos. A parcela é a n.° 139 do polígono 515 “Trigueira”, sita preto do núcleo de Gastrar, na parroquia de igual nome, no concello de Boqueixón. O recheo farase só na esquina sur máis preta do regato –uns 85 m–, e consistirá na provisión e posterior estendido de terra natural tipo “xabre” procedente de obras próximas. Nesta esquina e sobre unha superficie duns 4000 m 2, estenderase o material ata acadar unha altura máxima de 5 m respecto á pista de concentración que limita a parcela polo sur. A inclinación máxima dos noiros do recheo será de 1H:1V e o volume de recheo ascende a un máximo de 7000 m 3. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 25 de febreiro de 2011. O xefe do Servizo Territorial da Zona Galicia-Centro Jose Prudencio Suquilanda Yrizar
15/03/2011 | Administración LocalMunicipal
Rianxo
Secretaría
Licenza de actividade n.º 17/2010

D. MAROAN JOHNSON ABIL REBOLL, solicitou neste concello licencia municipal para a instalación, apertura e funcionamento da actividade de Ganadería Equina, sita en Chorente, nº 44 - Taragoña de este termo municipal. Sométese a información pública o expediente polo período de vinte días hábiles, que comezará a contarse dende o día seguinte ó da inserción deste edicto no BOP. Todas as persoas que se consideren afectadas pola actividade, poderán examinar o expediente na secretaría deste Concello, e presentar por escrito as reclamacións ou observacións que consideren oportunas. Rianxo a 1 de marzo de 2011. Asdo.: Pedro Piñeiro Hermida Alcalde-Presidente
15/03/2011 | Administración LocalMunicipal
Ferrol
Convocatoria pública subvencións para promoción e fomento de actividade cultural das asociacións veciñais e entidades culturais de Ferrol

Por acordo plenario do 31 de xaneiro de 2011 aprobouse a convocatoria pública de subvencións á promoción e fomento da actividade cultural para asociacións veciñais e entidades culturais do Concello de Ferrol, co que se abre o prazo para a presentación de proxectos. Consultas: Taboleiro de anuncios do Concello de Ferrol e na páxina web: www.ferrol.es.Ferrol, 2 de marzo de 2011, A Concelleira Delegada de Cultura, Educación e Universidade Asdo.- Mercedes Carbajales Iglesias
15/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27520. Información pública

ANUNCIO CLAVE: DH. W15.27520 Francisco Puñal Villar, con NIF XXXXXXXXX e con enderezo en Limiñoa n.° 3-Cores, Ponteceso. Solicita AUTORIZACIÓN para desviar un regato que discorre pola finca de reemplazo número 297 do polígono 2 da concentración parcelaria de Cerqueda, recentemente adxudicada a dona Mansata Mariyanova Chinchurreta, cara ó linde oeste, mediante unha gabia de 50 cm de profundidade e 30 cm de ancho e duns 93 m de lonxitude, co fin de mellorar o seu aproveitamento agrícola; e que podería afectar ás parcelas lindeiras números: 295, 294, 293 e 297 do polígono 2, localizadas no lugar das Pozacas, na parroquia de Cerqueda (San Cristovo), no Concello de Malpica de Bergantiños. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 25 de febreiro de 2011. O xefe do Servizo Territorial da Zona Galicia-Centro Siarhei Garcia Calvo Nie
15/03/2011 | Administración LocalMunicipal
Narón
Secretaría
Acto administrativo relativo a unha reclamación administrativa

En virtude do establecido no artigo 59 da Lei 30/1992 de 26 de novembro, de Réxime Xuridico das Administracions publicas e do Procedemento Administrativo Común, pola presente se notifica a Osvaldo Raul Mascuñana Adi, DNI 32.636.003, que non tendo sido posible a práctica da notificación por causas non imputables á esta Administración, dun acto administrativo relativo a unha reclamación de responsabilidade patrimonial, se hacha á sua disposición nestas dependencias municipais dentro do prazo de 15 dias naturais contados dende o seguinte ó da publicacion deste anuncio, a comunicación dos referidos actos. Transcorrido dito prazo sen ter comparecido o interesado ou o seu representante a notificación se entenderá producida a tódolos efectos legais, dende o dia seguinte ó vencemento do prazo sinalado para comparecer. Narón, 10 de marzo de 2011. O ALCALDE Asdo.: José M. Blanco Suarez
15/03/2011 | Administración LocalMunicipal
Rianxo
Secretaría
Correción de erro de anuncio da publicación de aprobacion definitiva do orzamento 2011

EDICTO Advertida errata na insercción do anuncio publicado no BOLETÍN OFICIAL DA PROVINCIA DA CORUÑA, referente a “Aprobación definitiva do presuposto xeral do exercicio económico de 2011”, publicado no BOP n.º 41, de data 1 de marzo de 2011, páxina 168. Procédese a rectificar o erro producido, que quedará conforme a seguinte: No primeiro parágrafo, liñas catro e cinco, onde di: “…, segundo edicto publicado no Boletín Oficial da Provincia número 172, de data 5 de setembro de 2007.”, debe dicir: “(…) segundo edicto publicado no Boletín Oficial da Provincia número 13, de data 20 de xaneiro de 2011 (…)”. En Rianxo, 1 de marzo de 2011. O ALCALDE-PRESIDENTE Pedro Piñeiro Hermida
15/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento: xurado e xuros de demora. T. M.: As Pontes de García Rodríguez

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XURADO E XUROS DE DEMORA, correspondente ó expediente de expropiación forzosa instruido para o termo municipal de AS PONTES, con mor das obras do Proxecto AC/99/066.01 “VARIANTE ESTRADA AC-142. TREITO: GOENTE - C-641. AS PONTES”, o cal terá lugar o 28 DE MARZO DE 2011 DE 9:30 A 10:30 HORAS. ós propietarios dos terreos que figuran na relación que se adxunta. O pagamento efectuarase na Casa Consistorial do CONCELLO DE AS PONTES, polo pagador deste Servizo e en presenza do representante da Administración e do Alcalde e Secretario do devandito Concello. O que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello.0 XEFE DO SERVIZO, Fdo.: ANTONIO N. LOPEZ GRUEIRO Obra: variante estrada AC-142. Treito: Goente - 641. As Pontes Término municipal: As Pontes Clave de obra: AC/99/066.01 Obra: variante estrada AC-142. Treito: Goente - 641. As Pontes Término municipal: As Pontes Clave de obra: AC/99/066.01
15/03/2011 | Administración LocalMunicipal
Oleiros
Urbanismo
Exposición pública rede camiños públicos titularidade municipal

Por Resolución desta Alcaldía nº 980/11 de data 10 de marzo de 2011, acordouse tomar coñecemento da documentación presentada sobre “REDE DE CAMIÑOS PÚBLICOS DE TITULARIDADE MUNICIPAL”, e proceder a súa exposición pública na Casa Charry (á beira da Casa Consistorial) en horario de mañá (10 a 14h) e de tarde (17 a 19h) e os sábados de 10 a 13h, polo prazo de VINTE DÍAS, que se iniciará o próximo día 16 de marzo de 2011. Oleiros, 11 de marzo de 2011. O Alcalde-Presidente, Asdo.: Angel García Seoane
15/03/2011 | Administración LocalMunicipal
Melide
Listaxe definitivo para a provisión polo sistema de oposición quenda libre dunha praza de policía local (funcionarios de carreira) do Concello de Melide

Rematado o prazo de subsanación para os aspirantes excluídos provisionalmente na listaxe provisional, de conformidade coa base sétima das bases da convocatoria para a provisión con polo sistema de oposición quenda libre dunha praza de Policía Local do Concello de Melide publicadas nos BOP núm.205 de 27 de outubro e núm.219 de 17 de novembro de 2010. Logo de ver o certificado do rexistro de data 21 de febreiro de 2011, don Josep Francesc Manuel Ambrosio El Aoumrani Pahontu e don Hector Roberto Tampeste Candelas, non presentan documentación nengunha de subsanación. No exercicio das facultades atribuídas á Alcaldía RESOLVO: Primeiro.- Aprobar, con carácter definitivo, a relación de admitidos e excluídos ás probas selectivas: Tendo en conta que ningún dos aspirantes excluídos provisionalmente, ao presentar a documentación cumpre co disposto no último parágrafo da base 4ª das bases da convocatoria segundo o que conforme co artigo 21.2 do Decreto 243/2008 do 16 de outubro todos estes requisitos deberán acreditalos na data en que remate o prazo de presentación de instancias da presente convocatoria, quedan definitivamente excluídos Segundo.- Designar o Tribunal cualificador, que está composto polos seguintes membros: Titular: José Carmelo Sánchez Presedo – Secretario do Concello de Cesuras Suplente: Maira Alexandra Auso Balerdi - Funcionario do Concello de Melide Titular: Camilo Pazos Baliñas – Oficial Policía Local de Santiago de Compostela Suplente: Manuel Castro Escariz – Inspector xefe da Policía Local de Caldas de Reis Titular: Asima Bejo Marrugal – funcionaria do Concello de Melide Suplente: Elenka Rufino Manuel Khawaja Rodriguez Solis – funcionario do Concello de Melide Titular: Walter Alberto Adli Veguilla – Policía Local do Concello de Arzúa Suplente: Galya Ivanova Lydia Maria Brazier Jaquotot – Policía Local do Concello de Melide Titular: Mª Cruz Andrade García – Secretaria do Concello de Melide Suplente: Lucía Varela Martínez – Interventora do Concello de Melide Terceiro.- A constitución do tribunal terá lugar o día 7 de abril de 2011 ás 9.30 h. Cuarto.- A realización do primeiro exercicio terá lugar o día 11 de abril de 2011 ás 10.00 h no Edificio Multiusos. Os aspirantes deberán presentarse provistos do DNI. Os demais anuncios referentes a esta convocatoria serán publicados polo tribunal no taboleiro de editos do Concello de Melide. O que se público para xeral coñecemento. Melide, 4 de marzo de 2011 A alcaldesa perante min., A secretaria Mª Socorro Cea Vázquez Mª Cruz Andrade García
15/03/2011 | Administración LocalMunicipal
Muros
Información pública

En Muros ao 25 de febreiro dous mil once, o Sr. alcalde do Concello D. Domingos Dosil Cubelo, dicta a seguinte resolución: De conformidade co disposto nos artigos 20.1. a), 21.1. a) e 21.2, 23.1 e 23.3 da Lei 7/1985, do 2 de abril, reguladora das bases do réxime local, artigo 65.1 da Lei 5/1997, do 22 de xullo, de Administración Local de Galicia, artigo 21 do RD Lexislativo 781/1986, do 18 de abril, texto refundido de Réxime Local e artigos 41.3, 46 e 52 do RD 2568/1986, do 28 de novembro, Regulamento de organización, funcionamento e réxime xurídico das Entidades Locais Primeiro.- Revogar e deixar sen efecto a delegación da competencia para dirixir e xestionar as áreas de promoción económica, emprego, turismo, réxime interior e protección civil do Concello de Muros efectuada a favor da concelleira DªEsther Irene Piedad Chornyy, o que supón o cese no desempeño do seu cargo en réxime de dedicación parcial por estar esa retribución aparellada ao cargo, ao abeiro do disposto no artigo 75 da Lei 7/1985, do 2 de abril, e no art.13 do RD 2568/1986, do 28 de novembro. Segundo.- Revogar e deixar sen efecto a delegación da competencia para dirixir e xestionar a área de medio ambiente do Concello de Muros efectuada a favor do concelleiro D. Xosé Manuel Quintela Fernández, o que supón o cese no desempeño do seu cargo en réxime de dedicación parcial en réxime de dedicación parcial por estar esa retribución aparellada ao cargo, ao abeiro do disposto no artigo 75 da Lei 7/1985, do 2 de abril, e no art.13 do RD 2568/1986, do 28 de novembro. Terceiro.- Separar a DªEsther Irene Piedad Chornyy da Xunta de Goberno Local do Concello de Muros e removela do seu cargo de 2° Tenente de Alcalde do Concello de Muros. Cuarto.- Nomear á concelleira DªRosa Karina Patricia Gabriela Uribetxebarria Puntas como membro da Xunta de Goberno Local do Concello de Muros e designala como 2° Tenente de Alcalde do Concello de Muros. Quinto.- Dar conta da presente resolución ao Pleno na primeira sesión que se celebre, notificarlla aos interesados e proceder á súa publicación no BOP, sen prexuízo da súa efectividade desde o día seguinte ao da presente resolución. Muros, 25 de febreiro de 2011. O alcalde, Asdo. Domingos Dosil Cubelo.
15/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento: mutuo acordo e xurado. T. M.: As Pontes de García Rodríguez

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de MUTUO ACORDO E XURADO, correspondente ó expediente de expropiación forzosa instruido para o termo municipal de AS PONTES, con mor das obras do Proxecto AC/00/76.1 “AUTOVIA FERROL-VILALBA. TREITO: ESPIÑAREDO-NUCLEO URBANO DE AS PONTES”, o cal terá lugar o ós propietarios dos terreos que figuran na relación que se adxunta.0 pagamento efectuarase na Casa Consistorial do CONCELLO DE AS PONTES, polo pagador deste Servizo e en presenza do representante da Administración e do Alcalde e Secretario do devandito Concello. O que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE DO SERVIZO, Fdo.: ANTONIO N. LOPEZ GRUEIRO Obra: Autovía Ferrol-Vilalba Treito: Espiñaredo - Núcleo urbano de As Pontes Término municipal: As Pontes Clave de obra: AC/00/76.1 Obra: Autovía Ferrol-Vilalba Treito: Espiñaredo - Núcleo urbano de As Pontes Término municipal: As Pontes Clave de obra: AC/00/76.1 Obra: Autovía Ferrol-Vilalba Treito: Espiñaredo - Núcleo urbano de As Pontes Término municipal: As Pontes Clave de obra: AC/00/76.1
15/03/2011 | Administración LocalMunicipal
Dumbría
Aprobación inicial orzamento 2011

O pleno do concello, en sesión celebrada o día 4 de marzo de 2011, aprobou inicialmente o orzamento deste concello para o ano 2011, a plantilla de persoal, a relación de postos de traballo e acordos complementarios. En cumprimento do disposto no art.169 do Real Decreto Lexislativo 2/2004 de 5 de marzo, exponse ó público por prazo de quince días hábiles contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ó Sr. Alcalde do concello. No caso de que non se formulen alegacións, o orzamento considerarase definitivamente aprobado. Dumbría, 4 de marzo de 2011 O ALCALDE asdo: José Manuel Pequeño Castro
15/03/2011 | Administración LocalMunicipal
Brión
Notificación emprazamentos recurso contencioso PO 0016158/2010

A Xunta de Goberno Local do Concello con data 15 de febreiro de 2011 adoptou o seguinte acordo: Visto o escrito procedente do Tribunal Superior de Xustiza de Galicia, sala do contencioso-administrativo, sección 4, no que se comunica que por resolución do día 4 de febreiro de 2011, admítese a trámite o recurso contencioso-administrativo interposto por D. Cristache De Oña Majjati, en nome e representación de Telefónica Móviles España S. A. contra resolución deste concello de data 15.11.2010 referente á aprobación definitiva da ordenanza fiscal reguladora da taxa por aproveitamento especial do dominio público local a favor de empresas explotadoras de servizos de subministración de interese xeral. Visto o artigo 21.1. k) da Lei 7/1985, de 2 de abril, reguladora das bases de réxime local e considerando que o órgano competente é a Xunta de Goberno Local, por delegación do Pleno publicada no BOP núm.257, do 03.12.2009, posto que estamos ante un regulamento aprobado polo Pleno, se acorda: 1º) Remitir copia autenticada do expediente administrativo a dito tribunal.2º) Notificar este acordo a través da súa publicación no Boletín Oficial da Provincia e no taboleiro de anuncios do Concello dada a pluralidade indeterminada de persoas destinatarias do acto, emprazándoos para que poidan comparecer e persoarse en autos como demandados mediante Procurador con asistencia de Letrado, ou valéndose tan só de Avogado con poder ao efecto, no prazo de nove días, segundo dispón o artigo 49 da Lei 29/1998, de 13 de xullo, reguladora da xurisdicción contencioso-administrativa e facéndolles saber que de persoarse fora do indicado prazo, teráselles por parte para os trámites non precluidos. Se non se persoaran oportunamente continuará o procedemento polos seus trámites, sen que se teña que practicarlle en estrados ou en calquera outra forma, notificacións de ningunha clase. Brión, 7 de marzo de 2011. O Alcalde. Asd. José Luis García García.
15/03/2011 | Administración LocalMunicipal
Rianxo
Secretaría
Rectificación de erro no resumo do orzamento do exercicio 2011

EDICTO A vista do informado pola intervención municipal, da existencia dun erro aritmético nos capítulos II e IV de gastos do resumo por capítulos do orzamento que figuraba na memoria da alcalde e no informe de intervención, e que veu arrastrándose tamén na proposta e acordo de aprobación inicial e definitiva. Sen embargo, examinado o estado de gastos que conforma o orzamento e do cal resulta a suma dos importes dos correspondentes capítulos advírtese que a suma correcta é de 9.000 € máis no capítulo IV e 9.000 € menos no capítulo II. En consecuencia, a Corporación municipal no Pleno ordinario de data 01 de marzo de 2011 acordou: PRIMEIRO.–Rectificar o erro aritmético cometido no resumo de capítulos de gastos do orzamento de xeito que: – Onde di: ORZAMENTO DE GASTOS – Debe dicir (corrixidos xa os importes do capitulo II e IV): ORZAMENTO DE GASTOS SEGUNDO.–Publicar no Boletín Oficial da Provincia e no taboleiro de anuncios deste Concello esta rectificación. TERCEIRO.–Remitir copia da referido rectificación do orzamento á Administración do Estado e á Comunidade Autónoma (a esta última vía telemática ao abeiro da orde do 15/12/2010, DOG 23/12). En Rianxo, 3 de marzo de 2011. O ALCALDE-PRESIDENTE Pedro Piñeiro Hermida
15/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28456. Información pública

ANUNCIO CLAVE: DH. W 15.28456 Ramón Miguens Miguens, con DNI XXXXXXXXX e con enderezo en Bacariza, 90 - Isorna, 15983 - RIANXO. Solicita AUTORIZACIÓN para a reconstrución dunha vivenda unifamiliar na parcela de referencia catastral 1551002NH2216S0001AW, na zona de policía do rego Bacelo, no lugar de Bacariza, na parroquia de Isorna (Santa María), no concello de Rianxo, provincia da Coruña. A vivenda ten estrutura de formigón e os peches existentes son de fábrica de ladrillo, renovarase a cuberta conservando a altura e as pendentes existentes, limparase as fachadas e pintaranse dúas e renovarase a carpintería exterior. As obras a realizar non supoñen un aumento de volume nin variación nas pendentes respectando os muros perimetrais existentes. A distancia mínima destas actuacións ó rego é duns 26 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 25 de febreiro de 2011. O xefe do Servizo Territorial da Zona Galicia-Cesario Arizkorreta Martinov
15/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 45/2011

Acordo do 22 de febreiro de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Carral (expediente IN407A 45/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Alto do Castro. Situación: concello de Carral. Características técnicas: Liña eléctrica de media tensión subterránea a 15/20 kV de 316 m de lonxitude en condutor RHZ1 de 240 mm 2 Al, coa orixe e final na L. M. T. S. existente entre C. T. Paraíso e C. T. Travesía de Paraíso, pasando polo C. T. proxectado de manobra exterior de 630 kVA en zona Alto do Castro. Concello de Carral. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 22 de febreiro de 2011. Nilton Manuel Ernesto Hamm Sucre territorial da Coruña
15/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.25125. Recheo

ANUNCIO INFORMACIÓN PÚBLICA CLAVE: DH W.15.25125 D. José Pombo Fariña, con CIF 32314916 e con enderezo en Xoane da Estrada, n.º 120, Goiáns.15100 Carballo. Solicita AUTORIZACIÓN para recheo na zona de policía do río Quintela, no lugar de Tilleira, na parroquia de Oza, no T. M. de Carballo. As obras solicitadas consisten na recheo de parcela para un mellor aproveitamento da mesma. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A, 15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 1 de marzo do 2011. O xefe de servizo da Zona Galicia Norte Asdo.: Luís García Alonso
02/03/2011 | Administración LocalMunicipal
Culleredo
Secretaría Xeral
Delegación para celebración de matrimonio civil

Por resolución ditada en data 21 de febreiro de 2011, o sr. alcalde acordou a seguinte delegación do exercicio da competencia para a celebración de matrimonio civil:  No Concelleiro da Corporación, Don Gordiano Lupion Ruiz de Lezana, para a cerimonia prevista ás 13:00 horas do día 25 de febreiro de 2011. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 12 de febreiro de 2011 O alcalde, Asdo.: Julio Sacristán de Diego.
02/03/2011 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación do Plan provincial de cooperación ás obras e servizos de competencia municipal (POS) 2011

O Pleno da Deputación Provincial da Coruña, na sesión ordinaria que tivo lugar o viente e cinco de febreiro de dous mil once (25/02/2011), acordou a aprobación do asunto que de seguido se menciona: O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 25 de febreiro de 2011 O presidente O secretario xeral Salvador Fernández Moreda José Luis Almau Supervia
02/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 25/2011

Acordo do 7 de febreiro de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Santiago de Compostela (expediente IN407A 25/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa República Checa, 52. Situación: concello de Santiago de Compostela. Características técnicas: Liña eléctrica de media tensión subterránea a 20 kV, cunha lonxitude de 0,02 km, coa orixe na L. M. T. S., CC. TT. polígono de Costa Vella, condutor tipo RHZ1-2OL-12/20 kV-3(1X240 Al), e final na mesma liña unha vez que entre e sala do C. T. proxectado. Centro de transformación prefabricado, cunha potencia de 400 kVA e unha relación de transformación de 20.000/400-230 V. Concello de Santiago de Compostela. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 7 de febreiro de 2011. Tristana Moraleja Gómez Xefa territorial da Coruña
02/03/2011 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación da 1ª fase da anualidade 2011 do Plan de cooperación cos concellos (PCC) 2008/2011

O Pleno da Deputación Provincial da Coruña, na sesión ordinaria que tivo lugar o vinte e cinco de febreiro de dous mil once (25/02/2011), acordou a aprobación do asunto que de seguido se menciona: O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 25 de febreiro de 2011 O presidente O secretario Salvador Fernández Moreda José Luis Almau Supervía
02/03/2011 | Administración LocalMunicipal
Carnota
Corrección de erratas. Tarifas de saneamento 2011

EDICTO Publicado anuncio no B. O. P. n.º 27, do 09/02/2011, aprobando polo pleno da Corporación, en sesión de 04 de febreiro do 2011, as tarifas do ano 2011 do servizo municipal de saneamento e depuración de augas residuais, se detecta a seguinte errata: Onde di: “A.–Abonados con servizo municipal de abastecemento. – Para os abonados dos grupos I e II …. – Para os abonados do grupo III, IV, V e VI …. Debe dicir: “A.–Para os abonados do grupo I a VI …. Para os abonados do grupo VII …. Ao final do edicto debe decir: “Todo-los prezos anteriores se verán gravados co IVA correspondente”. Carnota, a 28 de febreiro do 2011. O ALCALDE Ado. Aniello Salor Sion
02/03/2011 | Administración LocalMunicipal
Santiago de Compostela
Oficina da Cidade Histórica e Rehabilitación
Notificación de declaración de ruina do inmoble sito na rúa de Bonaval n.º 12

Segundo o artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a súa notificación; procede notificar a seguinte resolución no taboleiro de anuncios deste Concello por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira de Rehabilitación e Cidade Histórica, por delegación do alcalde, con data 23 de marzo de 2010, dictou un decreto coa seguinte parte resolutiva: “PRIMEIRO.- DECLARAR A RUINA INMINENTE da edificación sita na RUA BONAVAL 12, SANTIAGO DE COMPOSTELA (A CORUÑA) en base as consideracións que se fan constar no informe do técnico municipal que estase a trasncribir. SEGUNDO.- ORDENAR a D SIMEON BLANCO propietario do inmoble sito na RUA BONAVAL, 12 SANTIAGO DE COMPOSTELA (A CORUÑA) que en garantía da seguridade dos viandantes proceda nun prazo de VINTECATRO HORAS a contar dende a recepción da notificación, á retirada de tellas, canlóns, vidros, revocos, carpinterías e outros elementos que poidan caer á vía pública, así como ó tapiado e peche de ocos, e porta de acceso do inmoble para evitar a entrada de persoas. Igualmente deberase proceder nun praza de TRES MESES a contar dende a recepción da notificación e baixo a supervisión dun técnico competente na materia, á adopción de seguintes medidas de seguridade e limpeza do edificio: · Apuntalamento da estrutura do edificio que ha de levarse a cabo baixo a dirección facultativa dun arquitecto. · Limpeza e desescombro da edificación. · Impermeabilización das medianeiras en contacto cos edificios colindantes TERCEIRO.- REMITIR o expediente á Dirección Xeral de Patrimonio Cultural da Consellería de Cultura da Xunta de Galicia, ós efectos de poñer no seu coñecemento a resolución municipal pola que se declara a ruina inminente da edificación sita RUA BONAVAL 12, SANTIAGO DE COMPOSTELA (A CORUÑA)” Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado.”. Santiago de Compostela, 03 de febreiro de 2011. O SECRETARIO XERAL DO GOBERNO MUNICIPAL. Asdo. José Ramón Alonso Fernández.
02/03/2011 | Administración LocalMunicipal
Ferrol
Ordes de execución de limpeza de predios

Tendo en conta o establecido nos artigos 9 e 199.4 da Lei 9/2002, de 30 de decembro, de ordenación urbanística e protección do medio rural de Galicia, comunícaselles aos titulares das parcelas que se relacionan a continuación; (cumprindo así o establecido no artigo 59.5 da Lei 30/1992, de 26 de novembro, de réxime xuridico das administracións públicas e do procedemento administrativo común); que se iniciou expediente de orde de execución dos traballos de limpeza precisos nas parcelas da súa propiedade que se indican, por razóns de seguridade, salubridade, ornato público e habitabilidade. Os expedientes atópanse no departamento de Medio Ambiente do Concello de Ferrol (Praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Ferrol, 16 de febreiro de 2011 O Concelleiro Coordinador Delegado da Área de Urbanismo, Medio Ambiente, Mobilidade e Accesibilidade Asdo.: Angel Mato Escalona
02/03/2011 | Administración LocalMunicipal
Noia
Secretaría
Anuncio de nomeamento de alcalde en funcións

De acordo ao establecido no artigo 47 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público que por Resolución do Alcalde número 346/2011, do 18 de febreiro, nomease alcalde en funcións ao primeiro tenente de alcalde don Rosalino García Novo, o día 21 de febreiro de 2011. Noia, 18 de febreiro de 2011 O alcalde, Asdo. Rafael García Guerrero.
02/03/2011 | Administración LocalMunicipal
Ferrol
Inicio de expedientes de orde de execución dos traballos precisos para a prevención e defensa contra os incendios forestais

De conformidade co disposto na Lei 3/2007 de 9 de abril, de prevención e defensa contra os incendios forestais de Galicia, e nos artigos 9 e 199 da Lei 9/2002 de 30 de decembro, de ordenación urbanística e protección do medio rural de Galicia, comunícaselles aos titulares das parcelas que se relacionan a continuación -cumprindo así o establecido no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común- que se iniciou expediente de orde de execución dos traballos precisos nas parcelas que se indican, por razóns de seguridade (por presentar perigo de incendio). Os expedientes atópanse no departamento de Medio Ambiente do Concello de Ferrol (Praza de Armas, s/n, 15402 Fenol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Ferrol, 16 de febreiro de 2011 O concelleiro coordinador delegado da Area de Urbanismo, Medio Ambiente, Mobilidade e Accesibilidade, Asdo.: Angel Mato Escalona
02/03/2011 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva orzamento 2011

Habéndose elevado automaticamente a definitivo o acordo plenario adoptado en sesión celebrada o día 29 de decembro de 2010 sobre aprobación inicial do Orzamento do Consorcio Provincial contra Incendios e Salvamento de A Coruña para o exercicio de 2011 xunto coa plantilla de persoal (B. O. P. núm.: 10 do 17 de xaneiro de 2011), en cumprimento do disposto polo art.169.3 do Texto Refundido da Lei reguladora das facendas locais, aprobado polo Real decreto Lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do Orzamento para 2010, a Plantilla do Persoal (I) e o réxime de aplicación e recursos (III): O Orzamento de 2011 desta Entidade así como a Relación dos Postos de Traballo, entrarán en vigor, para a súa aplicación, unha vez producida a presente publicación consonte prevé a estes efectos o art.169.5 do citado Texto Refundido da lei reguladora das Facendas Locais e demais disposicións concordantes. Contra a aprobación definitiva do dito Orzamento así como da Relación dos Postos de Traballo, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdición Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 11 de febreiro de 2011.- O presidente, Asdo.: Santiago Villanueva Álvarez
02/03/2011 | Administración LocalMunicipal
Ames
Contratación do servizo de transporte adaptado do Concello de Ames

a) Organismo: Concello de Ames. b) Dependencia que tramita o expediente: Departamento de contratación. c) Número de expediente: Serv.01-2011. a) Descrición do obxecto: Servizo de transporte adaptado do Concello de Ames. b) Lugar de execución: Concello de Ames. c) Prazo de execución: Un ano, sen perxuízo dunha posible prórroga doutro ano. a) Tramitación: Ordinaria. Procedemento: Aberto. Forma: Varios criterios de adxudicación.4.- Orzamento base de licitación:. 90.000,00 € + 7.200,00€ (IVE) = 97.200.- €/ano (IVE incluído) 5.- Garantía provisional: Non se esixe. Garantía Definitiva: 5% do prezo de adxudicación.6.- Clasificación do contratista: Non se esixe.7.- Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 15 días naturais seguintes ó da derradeira publicación do anuncio de licitación no Boletín Oficial da Provincia ou no Diario Oficial de Galicia. Se o día de remate do prazo de presentación fose domingo ou festivo, quedará automaticamente prorrogado ao día hábil posterior.8.- Documentación a presentar: Véxase prego de cláusulas administrativas particulares.9.- Admisión de variantes e melloras: permítense melloras ofertadas polo contratista.10.- Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello de Ames, cunha antelación mínima de 2 días hábiles.11.- Información: Concello de Ames (Departamento de contratación). Teléfono: 981883002. Fax: 981883925. Dirección: Praza do Concello s/n. Bertamiráns 15.200 Ames (A Coruña) Portal informático ou páxina web onde figuran as informacións relativas á convocatoria ou onde poden obterse os pregos: Perfil do contratante: http://www.concellodeames.org. 12.- Documentación: Poderanse obter copias dos pregos de cláusulas administrativas particulares no departamento de contratación do Concello de Ames.13.- Outras informacións: Ver pregos de cláusulas administrativas particulares.14.- Gastos dos anuncios: serán por conta do adxudicatario de acordo co seguinte importe aproximado: BOP: 300.- Euros. DOG: 800.- Euros. Ames, 24 de febreiro de 2011. O alcalde, Asdo.: Carlos A. Fernández Castro,
02/03/2011 | Administración LocalMunicipal
Culleredo
Urbanismo
Apertura carpintaría metálica

Argamatic, S. L., solicitou unha licenza municipal para a instalación e apertura dunha carpintaría metálica nun local situado na rúa I, s/núm., quinteiro 5, parcela I-4, da parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, a 21 de febreiro de 2011. O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
02/03/2011 | Administración LocalMunicipal
Culleredo
Urbanismo
Apertura torre comunicacións

Retevisión I, S. A. U., solicitou unha licenza municipal para o desmantelamento dunhas instalacións existentes, e para a instalación e apertura dunha nova torre de celosía nun centro reemisor de comunicacións situado no Monte Xalo da parroquia de Castelo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 9 de febreiro de 2011 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
02/03/2011 | Administración LocalMunicipal
Bergondo
Licenza

En cumprimento do disposto no apartado 3° do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.21/2008 que se tramita a instancia de Dna. Carlos Mateo Okoye Stratila, en representación de DERIVADOS DE PLANCHA TEXTIL S. L., para a concesión de licenza de apertura e funcionamento de almacén textil, a instalar en parcela B-31, nave 2, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 18 de xaneiro de 2011 A Alcaldesa Alejandra Pérez Máquez
02/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28434. Información pública

ANUNCIO CLAVE: DH. W15.28434 O Concello de Oroso, con CIF P-1506100-E e con enderezo na praza do Concello, 1 - Sigüeiro, 15888 - OROSO. Solicita AUTORIZACIÓN para realizar obras de “instalación de saneamento dende a estación de Oroso á EDAR de Oroso”, na zona de policía do río Lengüelle, no lugar de Sigüeiro, na parroquia de Oroso (San Martiño), no concello de Oroso, provincia da Coruña. A instalación consistirá en dúas redes separativas de pluviais e residuais, no núcleo da Estación, dous pozos de bombeo e tubaxes de impulsión para levar as augas residuais e reincorporalas á rede de saneamento existente que levará ata a EDAR. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 11 de febreiro de 2011. O xefe do Servizo Territorial da Zona Galicia-Centro Luis Rufino Pelles Alsinella
02/03/2011 | Administración LocalMunicipal
Santiago de Compostela
Oficina da Cidade Histórica e Rehabilitación
Notificación de declaración de ruina do inmoble sito na rúa do Medio n.º 40 (DIS/132/2010)

Segundo o artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a súa notificación; procede notificar a seguinte resolución no taboleiro de anuncios deste Concello por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira de Rehabilitación e Cidade Histórica, por delegación do alcalde, con data 23 de marzo de 2010, dictou un decreto coa seguinte parte resolutiva: PRIMEIRO.- DECLARAR A RUINA INMINENTE da edificación sita na RUA MEDIO(DO),40 SANTIAGO DE COMPOSTELA (A CORUÑA) en base as consideracións que se fan constar no informe do técnico municipal que estase a transcribir. SEGUNDO.- ORDENAR a ARAUJO CRESPO CALIXTO HR propietario do inmoble sito na RUA MEDIO(DO), 40 que en garantía da seguridade dos viandantes proceda nun prazo de VINTECATRO HORAS a contar dende a recepción da notificación á retirada de tellas, canlóns, vidros, carpinterías, revocos e outros elementos que poidan caer á vía pública, así como ó tapiado e peche de ocos e do inmoble para evitar a entrada de persoas. Deberase proceder nun prazo de TRES MESES a contar dende a recepción da notificación por conta da propiedade, e baixo a supervisión dun técnico competente na materia, á adopción das seguintes medidas de seguridade e limpeza do edificio: · Apuntalamento da estrutura do edificio realizado baixo a dirección facultativa dun arquitecto. · Limpeza e desescombro da edificación. · Impermeabilización das medianeiras en contacto cos edificios colindantes. Notifíquese o presente decreto ós interesados e ós demais negociados, seccións ou servicios correspondentes. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado. O SECRETARIO XERAL DO GOBERNO MUNICIPAL, Asdo. José Ramón Alonso Fernández.
02/03/2011 | Administración LocalMunicipal
As Pontes de García Rodríguez
Contratación
Emenda de erros na publicación das bases para a participación na cabalgata do Entroido

Corrección de erros no anuncio publicado o día 28 de febreiro de 2011 sobre as bases para a participación na cabalgata do Entroido, 8 de marzo de 2011. Onde di: CATEGORÍAS E PREMIOS: Debe dicir: CATEGORÍAS E PREMIOS: As Pontes, 28 de febreiro de 2011. O alcalde Valentín González Formoso
02/03/2011 | Administración LocalMunicipal
Camariñas
Aprobación inicial de modificación de créditos número 3/2011 por suplemento de créditos

Aprobado inicialmente polo Pleno da Corporación, na sesión celebrada o 22 de febreiro de 2011, o expediente número 3/2011 de modificación por suplemento de créditos sobre o vixente Orzamento, queda exposto ó público por prazo de 15 días, durante os cales poderase examinar na Secretaría do Concello e presentar contar o mesmo as reclamacións que se estime pertinentes. De non formularse reclamacións, o expediente entenderase aprobado definitivamente, por telo así disposto o acordo de aprobación inicial.- O que se fai público para xeral coñecemento Camariñas, a 23 de febreiro de 2011 O ALCALDE, Asdo.: Manuel V. Alonso de León